
Text rozhodnutia
Súd: Krajský súd Bratislava Spisová značka: 3K/237/1995 Identifikačné číslo súdneho spisu: 1095896793 Dátum vydania rozhodnutia: 28. 05. 2013 Meno a priezvisko sudcu, VSÚ: JUDr. Eugen Palášthy ECLI: ECLI:SK:KSBA:2013:1095896793.2 Uznesenie Krajský súd v Bratislave v konkurznej veci úpadcu: DUMAS a. s., so sídlom Povodská cesta 14, 929 01 Dunajská Streda, IČO: 31 412 530, takto r o z h o d o l : Súd z r u š u j e konkurz vyhlásený uznesením tunajšieho súdu zo dňa 18.04.1997, pod č. k. Z-2-3K 237/1995-55 z dôvodu, že tu nie sú predpoklady pre konkurz. Súd z b a v u j e Ing. Miroslava R. Šefčíka PhD. sídlom Podjavorinskej 37/1, 917 01 Trnava, funkcie správcu konkurznej podstaty. o d ô v o d n e n i e : Správca konkurznej podstaty Ing. Miroslav R. Šefčík PhD. dal dňa 20.05.2013 návrh na zrušenie vyhláseného konkurzu v zmysle § 44 ods. 1 zák. č. 328/1991 Zb. v znení neskorších predpisov. Uznesením Krajského súdu v Bratislave sp. zn. Z-2-3K 237/1995-756 bola dňa 04.12.2012 schválená konečná správa o speňažovaní konkurznej podstaty a o vyúčtovaní odmeny a výdavkov správcu konkurznej podstaty tak, ako ju predložil správca konkurznej podstaty Ing. Miroslav R. Šefčík PhD. dňa 22.11.2011 (právoplatná dňa 13.05.2013), pričom po odpočítaní nákladov na správu majetku a vyplatení pohľadávok proti podstate už nezostali ďalšie finančné prostriedky na vedenie konkurzu. Súd v priebehu celého konania skúma, či sú splnené podmienky na to, aby sa mohlo v konaní pokračovať. Jednou z podmienok je, aby dlžník mal majetok postačujúci aspoň na úhradu trov konania. Súd na základe správy zistil, že úpadca nemá majetok, ktorý by postačoval na ďalšie krytie nákladov konania a preto v súlade s ustanovením § 44 ods. 1 písm. a/ zák. č. 328/1991 Zb. v znení neskorších predpisov skonštatoval, že nie sú predpoklady pre konkurz a konkurz zrušil a správcu konkurznej podstaty v zmysle ods. 4 citovaného ustanovenia zbavil funkcie. Zrušením konkurzu zanikajú účinky vyhlásenia konkurzu uvedené v § 14 zák. č. 328/1991 Zb. v znení neskorších predpisov. Na základe zoznamu prihlášok možno pre zabezpečenú pohľadávku po právoplatnosti uznesenia o zrušení konkurzu viesť výkon rozhodnutia na úpadcovo imanie. Poučenie: Proti tomuto rozhodnutiu možno podať odvolanie v lehote 30 dní od jeho publikovania v Obchodnom vestníku na Krajskom súde v Bratislave.

